Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: módosított 13/1991. (V. 21.) PM rendelet (a továbbiakban:
Paragraph Index: 216

(2) Az R. 14. §-ának (10) bekezdése helyébe a következő rendelkezés lép: „(10) Az adóhatóságnak a 16. számú melléklet szerinti adattartalommal, szerkezetben és hivatkozásokkal kell a helyi iparűzési adó bevallási nyomtatványt rendszeresítenie. Az adóhatóság az adókötelezettség teljesítésének ellenőrzése érdekében további kiegészítő adatokat kérhet a bevallásban. Ha az adóhatóság az adózót az önkormányzati rendelet alapján adókedvezményben vagy adómentességben részesíti, akkor a 17. számú melléklet szerinti összesítést kell elkészítenie. Az összesítőt az adóhatóság augusztus 10-ig megküldi a TÁH-nak. A TÁH az összesítésből 5 munkanapon belül megyei szintű összesítőt készít és annak mágneses adathordozóját az Államháztartási Hivatal részére megküldi. Az Államháztartási Hivatal 5 munkanapon belül elkészíti az országos összesítőt és azt mágneses adathordozón, valamint papírra nyomtatott adattartalmát a Pénzügyminisztérium részére megküldi.”

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes